62021CO0592_INF
Uznesenie Súdneho dvora (ôsma komora) z 30. septembra 2022 –ĒDIENS & KM.LV
(vec C‑592/21)
„Návrh na začatie prejudiciálneho konania – Článok 99 Rokovacieho poriadku Súdneho dvora – Verejné obstarávanie – Smernica 2014/24/EÚ – Priebeh konania – Výber účastníkov – Podmienky účasti – Technická a odborná spôsobilosť – Článok 58 ods. 4 – Spôsoby dokazovania – Jednotný európsky dokument pre verejné obstarávanie – Článok 59 – Spoliehanie sa na kapacity iných subjektov – Článok 63 ods. 1 – Skupina hospodárskych subjektov – Podmienka týkajúca sa odbornej spôsobilosti, ktorú musí spĺňať člen skupiny, ktorý v prípade zadania zákazky bude poverený výkonom činností vyžadujúcich túto skúsenosť – Podmienka neuvedená v podkladoch k obstarávaniu – Absencia vplyvu režimu solidárnej zodpovednosti v rámci statusu verejnej obchodnej spoločnosti“
1.
Prejudiciálne otázky – Odpoveď nevyvolávajúca žiadne dôvodné pochybnosti – Odpoveď, ktorú možno jednoznačne vyvodiť z judikatúry – Uplatnenie článku 99 rokovacieho poriadku
(Rokovací poriadok Súdneho dvora, článok 99)
(pozri body 18, 19)
2.
Aproximácia právnych predpisov – Postupy zadávania verejných zákaziek na práce, verejných zákaziek na dodávku tovaru a verejných zákaziek na služby – Smernica 2014/24 – Zadávanie zákaziek – Kvalitatívne kritériá výberu – Technická a odborná spôsobilosť – Možnosť spoľahnúť sa na využitie kapacít iných subjektov – Podmienky – Odborné skúsenosti – Podmienka týkajúca sa odbornej spôsobilosti, ktorú musí spĺňať člen skupiny, ktorý v prípade zadania zákazky bude poverený výkonom činností vyžadujúcich túto skúsenosť – Prípustnosť
(Smernica Európskeho parlamentu a Rady 2014/24, článok 58 ods. 4, článok 59 a článok 63 ods. 1 druhý pododsek)
(pozri body 25 – 29, 34 a výrok)
3.
Aproximácia právnych predpisov – Postupy zadávania verejných zákaziek na práce, verejných zákaziek na dodávku tovaru a verejných zákaziek na služby – Smernica 2014/24 – Zadávanie zákaziek – Kvalitatívne kritériá výberu – Technická a odborná spôsobilosť – Možnosť spoľahnúť sa na využitie kapacít iných subjektov – Podmienky – Nespresnenie v súťažných podkladoch – Vplyv
(Smernica Európskeho parlamentu a Rady 2014/24, článok 19 ods. 2 druhý pododsek)
(pozri body 30, 31)
Výrok
Článok 63 ods. 1 smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES v spojení s článkom 59 tejto smernice
sa má vykladať v tom zmysle, že
ak sa preukáže, že v prípade zadania zákazky na služby skupine hospodárskych subjektov bude výkonom činností, u ktorých sa vyžaduje určitá skúsenosť, poverený jediný člen skupiny, môže skupina uchádzajúca sa o verejnú zákazku na účely preukázania, že spĺňa podmienku týkajúcu sa skúsenosti stanovenú verejným obstarávateľom podľa článku 58 ods. 4 tejto smernice, uplatňovať len skúsenosť uvedeného člena tejto skupiny, a to aj v prípade, že súťažné podklady výslovne nestanovujú, že členovia skupiny hospodárskych subjektov musia individuálne spĺňať túto podmienku.